Adásvételi szerződés

Amely létrejött egyrészről

**Nyakas Pince Zártkörűen Működő Részvénytársaság** (2073 Tök, Központi major; képviseli Körmendi József vezérigazgató, adószám: 14498598-2-13, közösségi adószám: HU14498598), mint megrendelő – a továbbiakban: **Megrendelő** másrészről

……………………… ………… Kft. (székhely: ……………., Cg. ………………….. adószáma: ………………………………., képviseli: …………… ………………………), mint vállalkozó – a továbbiakban **Vállalkozó** – között a mai napon az alábbi feltételekkel:

1. Megrendelő 2018. ............. napján közbeszerzési eljárást indított

**pneumatikus szőlőprés beszerzésére**

 tárgyában, melynek nyertese az Vállalkozó lett.

2. A Vállalkozó eladja a Megrendelőnek a 1. számú mellékletben leírt új terméket nettó ........ EUR + áfa (azaz ................................................. EUR) (értékelési szempont) áron.

A vételár teljes mértékben fedezi a Vállalkozó valamennyi költségét, beszerzési ár, szállítási költség, munkadíj és anyagköltségét, az eszköz beépítését, üzembe-helyezését, és a használatra oktatását, továbbá az értékesítéssel és üzembe helyezéssel kapcsolatban felmerülhető valamennyi egyéb költséget függetlenül azok jellegétől.

3. A Megrendelő a vételárat az alábbiakban részletezett ütemezésben a szállító számlája alapján átutalással fizeti meg az alábbi előírásoknak megfelelően:

- a Kbt. 135. § (1)-(3) és (6)-(7) bekezdései,

- a Polgári törvénykönyvről szóló 2013. évi V. törvény (a továbbiakban: Ptk.) 6:130. §.

|  |  |
| --- | --- |
| 30 % előleg: | Szerződéskötés napját követő 8 munkanap |
| 50% előleg: | Szállíthatóság visszaigazolásakor |
| 20 % végszámla: | Az eszköz helyszínre szállítását és üzembe helyezését követően, teljesítésigazolás alapján. |

4. Teljesítési határidő:

 - kezdés dátuma: 2019. március

 - befejezés dátuma: 2019. július

Vállalkozó az árut a **2073 Tök, Központi major** telephelyre sérülésmentesen leszállítja és üzembe helyezi; egyidejűleg valamennyi eszköz esetében átadja a következő dokumentumokat:

* Átadás-átvételi jkv
* Üzembehelyezési jkv
* CE megfelelőségi bizonyítvány
* Minőségi bizonyítvány
* Teljesítés időpontjától kezdődő termékfelelősségi, garanciális és szavatossági jogok érvényesítéséhez szükséges okirat
* Gyártás időpontját igazoló okirat
* Gépkönyv és műszaki dokumentumok
* Kezelési, használati útmutató.

Mindezek alapján a Megrendelő kiállítja a teljesítésigazolást.

A termékeknek a Megrendelő által megjelölt helyszínre történő szállítása, a fuvareszközről történő lerakása, a teljesítési helyen történő elhelyezése a saját költségére és veszélyére a Vállalkozó kötelezettsége.

5. a) A leszállított és üzembe helyezett terméknek meg kell felelnie a közbeszerzési dokumentáció és a nyertes közbeszerzési ajánlat (1. számú melléklet; értékelési szempont) műszaki adatainak.

-

-

-

- Amennyiben a leszállított termék a műszaki leírásban és ajánlatban foglaltaknak nem vagy nem teljes mértékben felelnek meg, illetőleg a termékek egyértelmű azonosításra nem alkalmasak, vagy az ellenőrzés során az átvevő hiányosságot tapasztalt, akkor Megrendelő az átvételt megtagadhatja, amelynek indokát, a hiányosságokat, hibákat jegyzőkönyvben kell rögzíteni. A jegyzőkönyvben kell rögzíteni továbbá a hiányosság/hiba kiegészítésének/kijavításának határidejét is. A jegyzőkönyvben rögzített határidőig Vállalkozó köteles a hiányosságokat, hibákat kiegészíteni, illetve javítatni és az átadás-átvételt újra kezdeményezni.

# 6. A közbeszerzésekről szóló 2015. évi CXLIII. törvény (a továbbiakban: Kbt.) 136. § (1) bekezdése alapján a Vállalkozó:

1. nem fizethet, illetve számolhat el a szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)-kb)[[1]](#footnote-2) alpontja szerinti feltételeknek nem megfelelő társaság tekintetében merülnek fel, és amelyek a Vállalkozó adóköteles jövedelmének csökkentésére alkalmasak;
2. a szerződés teljesítésének teljes időtartama alatt tulajdonosi szerkezetét az ajánlatkérő számára megismerhetővé teszi és a Kbt. 143. § (3)[[2]](#footnote-3) bekezdése szerinti ügyletekről Megrendelőt haladéktalanul értesíti.

7. Kbt. 136. § (2) bekezdése alapján a külföldi adóilletőségű nyertes ajánlattevő köteles a szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet a nyertes ajánlattevőre vonatkozó adatokat az országok közötti jogsegély igénybevétele nélkül.

8. Vállalkozó a 2. pontban megjelölt vételáron felül további díjra vagy költségtérítésre nem jogosult, Vállalkozó által a teljesítésbe bevont Alvállalkozók tevékenységének költsége teljes egészében Vállalkozót terheli.

9. Megrendelő 30 napot meghaladó fizetési késedelme esetén a Vállalkozót a késedelmes időszakra vonatkozóan a Ptk. 6:155 § szerinti késedelmi kamat illeti meg.

10. Megrendelő kijelenti, a szerződéses díj kiegyenlítéséhez szükséges fedezettel rendelkezik, és a benyújtott számla kiegyenlítésének pénzügyi akadálya nincs. A beszerzés Európai Uniós forrásból valósul meg: Borászat termékfejlesztésének és erőforrás-hatékonyságának támogatása.
A Felhívás kódszáma: VP3-4.2.2-16 (projektazonosító: 1814408201).

11. Kötbér: a) Vállalkozó a jelen szerződésben foglalt határidők túllépése esetén nettó 15 000 Ft/nap késedelmi kötbért köteles fizetni.

b) Hibás teljesítés esetén a Vállalkozó ugyanolyan mértékű kötbért köteles fizetni, mint a késedelmes teljesítés esetén azzal, hogy a Vállalkozó a hibás teljesítési kötbért arra az időre köteles megfizetni, amely a hiba bejelentését követően a pótlás, illetve a kijavítás végrehajtására nyitva álló határidő lejártától a megfelelő teljesítésig eltelt. Kétszeri hibás teljesítés esetén, vagy ha a Vállalkozó a hibát az előírt határidőn belül nem javítja ki, akkor Megrendelő jogosult a szerződéstől egyoldalú írásbeli nyilatkozatával elállni és meghiúsulási kötbért követelni.

c) Amennyiben a teljesítés a Vállalkozónak felróható okból meghiúsul, úgy a Vállalkozó meghiúsulási kötbér fizetésre köteles. A meghiúsulási kötbér mértéke a nem vagy nem szerződésszerűen teljesített nettó ellenérték 50 %-a.

d) Megrendelő a kötbérigényét írásban köteles közölni a Vállalkozóval, külön megjelölve annak jogalapját és összegét.

e) Felek rögzítik, hogy a késedelmi és a meghiúsulási kötbér egyidejű érvényesítése kizárt.

f) A kötbérkövetelés összegét a Megrendelő a Kbt. 135. § (6) bekezdésében foglaltak szerint jogosult a Vállalkozó részére járó vételár összegébe beszámítani. A Megrendelő jogosult érvényesíteni a kötbér összegét meghaladó kárát is a Vállalkozóval szemben.

12.a) A Vállalkozónak, képviselőinek, szakembereinek a szerződés teljesítése során be kell tartania a szerződés teljesítése tekintetében releváns jogszabályokat (munkaügyi, környezetvédelmi, adó-, tűz-, munkavédelem stb.), és biztonsági előírásokat. A fenti jogszabályok megszegésével a Megrendelőnek okozott kárért Szállító a Ptk-ban foglalt kártérítési szabályok szerint felel. A termékek elvesztéséből vagy rongálódásából eredő kárveszély az átadás-átvételi jegyzőkönyv keltéig a Vállalkozót terheli, majd pedig ezt követően a termékek átadásával a termékek tulajdonjoga valamint a felhasználáshoz szükséges valamennyi jog, illetve fenntartási kötelezettség a Megrendelőre száll át.

b) Kbt. 138. § (3) bekezdése alapján: A nyertes ajánlattevő a szerződés megkötésének időpontjában, majd - a később bevont alvállalkozók tekintetében - a szerződés teljesítésének időtartama alatt köteles előzetesen az ajánlatkérőnek valamennyi olyan alvállalkozót bejelenteni, amely részt vesz a szerződés teljesítésében, és - ha a megelőző közbeszerzési eljárásban az adott alvállalkozót még nem nevezte meg - a bejelentéssel együtt nyilatkozni vagy az érintett alvállalkozó nyilatkozatát benyújtani arról is, hogy az általa igénybe venni kívánt alvállalkozó nem áll a megelőző közbeszerzési eljárásban előírt kizáró okok hatálya alatt.

13. Jótállás: Vállalkozó a leszállított termékekre a szerződéskötés napjától számított …… hónap (értékelési szempont) jótállást (garanciát) vállal, és köteles az erről szóló jótállási jegyet legkésőbb az átadás-átvétel napján Megrendelő részére átadni. A jótállási, szavatossági igények érvényesítése a mindenkor hatályos jogszabályoknak megfelelően történik.

14. Szerviz-szolgáltatás: a) Az Eladó a jelen szerződés tárgyát képező géphez a szerződéskötés napjától számított **72 hónapig** biztosítja az alkatrész – utánpótlást, a szakszerű szervizellátást, valamint a gép- és fődarab javítást.

b) Eladó a hibajavítás megkezdését a helyszínen a hiba bejelentésétől számított **24 órán** belül biztosítja.

# 15. Jogérvényesítés helye:

Amennyiben a felek között olyan vitás kérdések adódnának, amelyeket keletkezésüktől számított 60 naptári napon belül békés úton nem tudják rendezni, a jogvita első fokon a megrendelő telephelye szerinti megfelelő hatáskörű bíróság kizárólagos illetékességét kötik ki.

16. Kbt. 143. § (2) bekezdés szerint: Az ajánlatkérő köteles a szerződést felmondani, vagy - a Ptk.-ban foglaltak szerint - attól elállni, ha a szerződés megkötését követően jut tudomására, hogy a szerződő fél tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.

17. A Kbt. 143. § (3) bekezdése alapján a Megrendelő jogosult és köteles jelen szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon -, ha

a) a Vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb)[[3]](#footnote-4) alpontjában meghatározott feltétel;

b) a Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés *k)*pont *kb)*alpontjában meghatározott feltétel.

18. Szerződő Felek magukra nézve kötelezőnek fogadják el, hogy a Kbt. és az államháztartásról szóló 2011. évi CXCV. törvény szerinti illetékes ellenőrző szervezetek feladat- és hatáskörüknek megfelelően a közbeszerzési eljárásokat és az azok alapján megkötött szerződések teljesítését rendszeresen ellenőrizhetik, és hogy részükre a jogszabály szerinti információ megadása üzleti titokra való hivatkozással nem tagadható meg.

19. Eladó kijelenti, hogy jelen szerződés aláírásakor a nemzeti vagyonról szóló 2011. évi CXCVI. törvény szerinti átlátható szervezetnek minősül.

20. A szerződés elválaszthatatlan részét képezik a következő mellékletek:

1. számú melléklet: Vállalkozó általa közbeszerzés során tett ajánlat

2. számú melléklet: Ajánlati felhívás és dokumentáció

21. Felek a jelen szerződést elolvasás és együttes értelmezést követően, mint akaratukkal mindenben megegyezőt írták alá. A jelen szerződésben nem szabályozott kérdésekben a Ptk. adásvételi szerződésre vonatkozó rendelkezéseit (Ptk. 6:215–6:220. §), valamint a Kbt. előírásait kell alkalmazni.

Tök, 2018. ………

|  |  |
| --- | --- |
|  |  |
|  |  |
| Megrendelő | Vállalkozó |

Ellenjegyzés:

Kisfalvi István

felelős akkreditált közbeszerzési szaktanácsadó (00615)

1. **Kbt. 62. § (1) bekezdés** *ka)*nem az Európai Unió, az Európai Gazdasági Térség vagy a Gazdasági Együttműködési és Fejlesztési Szervezet tagállamában, a Kereskedelmi Világszervezet közbeszerzési megállapodásban részes államban vagy az EUMSZ 198. cikkében említett tengerentúli országok és területek bármelyikében vagy nem olyan államban rendelkezik adóilletőséggel, amellyel Magyarországnak kettős adózás elkerüléséről szóló egyezménye van, vagy amellyel az Európai Uniónak kétoldalú megállapodása van a közbeszerzés terén,

*kb)* olyan társaság, amely a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény 3. § 38. pont *a)-b)* vagy *d)* alpontja szerinti tényleges tulajdonosát nem képes megnevezni; [↑](#footnote-ref-2)
2. **Kbt. 143. § (3)** Az ajánlatkérőként szerződő fél jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon -, ha

*a)*a nyertes ajánlattevőben közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a 62. § (1) bekezdés *k)*pont *kb)*alpontjában meghatározott feltétel;

*b)*a nyertes ajánlattevő közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a 62. § (1) bekezdés *k)*pont *kb)*alpontjában meghatározott feltétel. [↑](#footnote-ref-3)
3. **Kbt. 62. § (1) bek. kb)** pont: olyan társaság, amely a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény 3. § 38. pont *a)-b)* vagy *d)* alpontja szerinti tényleges tulajdonosát nem képes megnevezni;

**2017. évi LIII. törvény 3. § 38. tényleges tulajdonos**:

*a)*az a természetes személy, aki jogi személyben vagy jogi személyiséggel nem rendelkező szervezetben közvetlenül vagy - a Polgári Törvénykönyvről szóló törvény (a továbbiakban: Ptk.) 8:2. § (4) bekezdésében meghatározott módon - közvetve a szavazati jogok vagy a tulajdoni hányad legalább huszonöt százalékával rendelkezik, vagy egyéb módon tényleges irányítást, ellenőrzést gyakorol a jogi személy vagy jogi személyiséggel nem rendelkező szervezet felett, ha a jogi személy vagy jogi személyiséggel nem rendelkező szervezet nem a szabályozott piacon jegyzett társaság, amelyre a közösségi jogi szabályozással vagy azzal egyenértékű nemzetközi előírásokkal összhangban lévő közzétételi követelmények vonatkoznak,

*b)*az a természetes személy, aki jogi személyben vagy jogi személyiséggel nem rendelkező szervezetben - a Ptk. 8:2. § (2) bekezdésében meghatározott - meghatározó befolyással rendelkezik,

*c)*az a természetes személy, akinek megbízásából valamely ügyletet végrehajtanak, vagy aki egyéb módon tényleges irányítást, ellenőrzést gyakorol a természetes személy ügyfél tevékenysége felett,

*d)*-

*e)*-

*f)*az *a)*és *b)*pontban meghatározott természetes személy hiányában a jogi személy vagy jogi személyiséggel nem rendelkező szervezet vezető tisztségviselője; [↑](#footnote-ref-4)